laion/Wikipedia-Exotic huggingface dataset:
יהודה בן שמואל גאון

רב יהודה בן רב שמואל גאון היה גאון ישיבת פומבדיתא בין השנים 917-905. אביו רב שמואל היה ראש כלה בישיבת פומבדיתא, ממשפחה המיוחסת לבית דוד. סבו נשא בתפקיד "סופר שער הישיבה" בימי הגאון רב יוסף ב"ר אבא. נשא את בתו של רב צמח בן פלטוי. רב יהודה שימש, כסבו, בתפקיד "סופר שער הישיבה" בתקופת כהונת חותנו רב צמח. עלה על כס הגאונות בשנת 905/906 לאחר מותו של רב קימוי בן אחאי. כיהן בתפקידו עד מותו בשנת 917. לאחר מותו חל קרע בישיבה, והיא נתפצלה זמנית לשתי סיעות תחת הגאונים מבשר בן קימוי וכהן צדק בן יוסף. שניים מבניו ידועים לנו כחכמים. בנו רב נתן היה אמור להתמנות לגאון ישיבת סורא בתקופת השפל שלה, אלא שנפטר לפני שהמינוי יצא לפועל ותחתיו התמנה רב סעדיה גאון. בנו רב חנניה שימש כגאון פומבדיתא, וכן נכדו רב שרירא גאון ונינו רב האיי גאון. מעט מתורתו הגיע לידינו, בעיקר בדברים שמסר משמו נכדו רב שרירא שלמד מפיו. מרדכי מרגליות (עורך), אנציקלופדיה לחכמי התלמוד והגאונים חלק ב' עמ' 173–174. אצל משה גיל ("במלכות ישמעאל בתקופת הגאונים"), מרגליות ואחרים התאריך הוא 905, ואצל רוזנטל התאריך הוא 906. כולם מתבססים על תיארוכו של רב שרירא באגרתו, שכתב שהתחיל את כהונתו בשנת רי"ז לשטרות. אגרת רב שרירא גאון, מהדורת היימן תרע"א, חלק ג פרק ח ראו למשל תשובות הגאונים הרכבי רכט, שעז
רופרט יאנג

רופרט פרנסיס יאנג (באנגלית: Rupert Francis Young; נולד ב-16 במאי 1978) הוא שחקן אנגלי. יאנג נולד בלמבת' שבלונדון. הוא גילם את סר לאון בסדרת הדרמה של ה-BBC "מרלין". בטלוויזיה הופיע יאנג בתפקידי אורח בסדרות "דוק מרטין", "המלחמה של פויל", "מלון בבילון", "מלכה לבנה", ו"דוקטור הו". בקולנוע שיחק בסרט הטלוויזיה "אהבה מפוצלת" משנת 2004 לצדו של מייקל שין, ובסרט "Writers Retreat" שיצא לאקרנים ב-2015. ב-2019 גילם יאנג את לארי מרפי בהפקה של הווסט אנד של המחזה "אוון הנסן היקר" שהועלה בתיאטרון נואל קאוורד. ב-2020 היה יאנג מועמד לפרס לורנס אוליבייה לשחקן הטוב ביותר בתפקיד משנה במחזמר על תפקידו ב"אוון הנסן היקר". בשנת 2021 גילם את ג'ייק, לורד פת'רינגטון החדש, בעונה השנייה של סדרת הדרמה התקופתית ברידג'רטון. מדיה וקבצים בנושא רופרט יאנג בוויקישיתוף רופרט יאנג, במסד הנתונים הקולנועיים IMDb (באנגלית) רופרט יאנג, במסד הנתונים הקולנועיים KinoPoisk (ברוסית) "Rupert Young at TV.com". נבדק ב-2 ביולי 2013. {{cite web}}: (עזרה) "Hero Complex Merlin-finale". נבדק ב-30 ביוני 2013. {{cite web}}: (עזרה) "Rupert Young on IMDb". נבדק ב-25 ביוני 2015. {{cite web}}: (עזרה) ‘Bridgerton’: Charithra Chandran To Play Edwina, Rupert Young Also Cast In Season 2 Of Netflix Series, Deadline, ‏1 באפריל 2021 (באנגלית אמריקאית)
סטרלינג הייטס

סטרלינג הייטס (באנגלית: Sterling Heights) היא העיר הרביעית בגודלה במישיגן שבארצות הברית המהווה למעשה פרבר של העיר דטרויט. נכון לשנת 2022, אוכלוסיית העיר משוערת בכ-134,000 תושבים. מבחינה פוליטית סטרלינג הייטס מנוהלת על ידי מועצה בת שבעה חברים הנבחרים ישירות על ידי תושבי העיר. ההתיישבות באזור החלה עוד במאה ה-19 והייתה בתחילה בעיקר חקלאית. ההתיישבות הוכרזה כעיר בשנת 1968. בשנות ה-90 החלה הגירה משמעותית של יוצאי מזרח אירופה, בעיקר מהמדינות אלבניה, יוגוסלביה המתפרקת ופולין. מהגרים אלו השתלבו בתעשיית הרכב ועבדו בעיקר במפעלי קרייזלר ופורד. לאחר מלחמת עיראק הגיעו לסטרלינג הייטס מהגרים רבים מעיראק, ולשכוניהם ניתן הכינוי "בגדאד הקטנה". מקדוניה הצפונית טטובו, מקדוניה הצפונית הפיליפינים לגזפי (אנ'), הפיליפינים איטליה קסינו (אנ'), איטליה הפיליפינים סורסוגון סיטי (אנ'), הפיליפינים איטליה סנט'אליה פיומראפידו (אי'), איטליה אלבניה שנגין (אנ'), אלבניה סרי לנקה ג'פנה, סרי לנקה מדיה וקבצים בנושא סטרלינג הייטס בוויקישיתוף אתר האינטרנט הרשמי של סטרלינג הייטס (באנגלית) אתר האינטרנט הרשמי של סטרלינג הייטס (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
טיילור פייג'

טיילור פייג' (באנגלית: Taylour Paige; נולדה ב-5 באוקטובר 1990) היא שחקנית ורקדנית אמריקאית. פייג' נולדה להורים רג'ינלד פייג' ושריל בוטה. פייג' גדלה בשכונת אינגלווד בלוס אנג'לס. יש לה אח גדול, טרוויס. פייג' רוקדת מגיל שנתיים. בשנת 2001 היא הפכה לתלמידה של הכוריאוגרפית המפורסמת דבי אלן. פייג' סיימה את לימודיה התיכוניים בשנת 2008. טיילור הפכה למעודדת של קבוצת לוס אנג'לס לייקרס בשנת 2010, ובילתה שלושה חודשים עם קבוצת המעודדות המקצועית לפני שעזבה על מנת לסיים את לימודיה בקולג' ולהמשיך בקריירת המשחק שלה. בין השנים 2013 ל-2016 היא כיכבה בסדרת המקור של VH1 "על המגרש", בשלוש העונות הראשונות שלה בעוד היא לא חזרה לשחק בעונה הרביעית. בשנת 2020 שיחקה בסרט הדרמה המוזיקלי "הבלוז של מא רייני" בכיכובה של ויולה דייוויס בשירות הסטרימינג של נטפליקס. בשנת 2021 היא כיכבה בסרט "זולה" המבוסס על 148 ציוצים ויראליים שפורסמו בטוויטר מאת חשפנית. מדיה וקבצים בנושא טיילור פייג' בוויקישיתוף טיילור פייג', ברשת החברתית אקס (טוויטר) טיילור פייג', במסד הנתונים הקולנועיים IMDb (באנגלית) טיילור פייג', במסד הנתונים הקולנועיים KinoPoisk (ברוסית) "Taylour Paige on Instagram: "HAPPY FATHER'S DAY REGINALD PAIGE ❤️"". Instagram (באנגלית). נבדק ב-2020-08-07. "Taylour Paige on Instagram: "This young ting turned 66 July 7th. Cheryl Boutte. Thankful for her love, her resilience. Thankful for healing. Thankful for understanding.…"". Instagram (באנגלית). נבדק ב-2020-08-07. "From Laker Girl to Hit the Floor". HuffPost. נבדק ב-22 ביולי 2013. {{cite web}}: (עזרה) Bartz, Sarah (3 באוקטובר 2017). "Fan Favorites Not Returning To Hit The Floor". MyFantasySportsTalk. אורכב מ-המקור ב-2019-11-14. נבדק ב-25 במאי 2018. {{cite web}}: (עזרה)
קולומביה (מיזורי)

קולומביה (באנגלית: Columbia) היא העיר הרביעית בגודלה במיזורי שבארצות הברית. נכון לשנת 2019, אוכלוסיית העיר משוערת בכ-123,000 תושבים. העיר נקראת על שם הדמות קולומביה. בקולומביה שוכנת אוניברסיטת מיזורי. מבחינה פוליטית קולומביה מנוהלת על ידי מועצה בת שבעה חברים הנבחרת אחת לשלוש שנים. שישה חברים נבחרים על ידי שישה מחוזות בחירה, וראש העיר נבחר על ידי כלל תושבי העיר. ההתיישבות באזור החלה לפני כ-12,000 שנים על ידי ציידים-לקטים. בסביבה התיישבו גם אינדיאנים אשר גורשו עם הגעת האירופאים. ההתיישבות האירופאית התחזקה לאחר מלחמת 1812. הבית הראשון בקולומביה נבנה בשנת 1820. בשנת 1822 נחנך בית החולים הראשון בעיר. בשנת 1830 החל לפעול העיתון העירוני הראשון ושנתיים לאחר מכן נפתח בקולומביה התיאטרון הראשון במיזורי. בשנות ה-30 של המאה ה-19 החלול היבנות בעיר מוסדות חינוך רבים שהפכו לעוגן משמעותי מבחינה חברתית וכלכלית בקולומביה עד ימינו. בשנת 1839 כבר גרו בעיר ובסביבתה כ-13,000 תושבים. בזמן מלחמת האזרחים האמריקנית הייתה לתושבים חיבה למנטליות של מדינות הקונפדרציה, אך מיזורי נשארה באיחוד. בזמן המלחמה האוניברסיטה המקומית הפכה לבסיס צבא האיחוד. הנוכחות המאסיבית של הצבא הרתיעה את צבא הקונפדרציה ולכן לא התרחשו בקולומביה קרבות של ממש. לאחר המלחמה התקיימה מתיחות גזעית רבה בין הלבנים לאפרו-אמריקאים, עד כדי לינץ' בתושבים שחורים בשנים 1889 ו-1923. רומניה סיביו, רומניה גאורגיה כותאיסי, גאורגיה מדיה וקבצים בנושא קולומביה בוויקישיתוף אתר האינטרנט הרשמי של קולומביה (באנגלית) קולומביה, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
ספארקס

ספארקס (באנגלית: Sparks) היא העיר החמישית בגודלה בנבדה שבארצות הברית הממוקמת מזרחית לעיר רינו. נכון לשנת 2019, אוכלוסיית העיר משוערת בכ-105,000 תושבים. ההתיישבות האירופאית באזור החלה בשנות ה-50 של המאה ה-19, והואצה בתחילת המאה ה-20. בשנת 1905 ההתיישבות הוכרזה כעיר. מדיה וקבצים בנושא ספארקס בוויקישיתוף אתר האינטרנט הרשמי של ספארקס (באנגלית) ספארקס, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
אוסלו (סרט)

אוסלו (באנגלית: Oslo) הוא סרט טלוויזיה אמריקאי מסוגת דרמה היסטורית ומתח של רשת HBO שעלה בבכורה ב-29 במאי 2021. העלילה מבוססת על סיפור אמיתי, ומציגה את מאמצם של טריה לארסן ומונה יול להביא לכינון הסכם שלום בין מדינת ישראל לפלסטינים במסגרת הסכמי אוסלו בשנות ה-90. מבוסס גם על המחזה "אוסלו" זוכה פרס הטוני של תסריטאי הסרט. בישראל, הסרט זמין לצפייה ב-yes וב-HOT HBO. הסרט זכה בישראל לביקורות שליליות ולא מחמיאות לסרט. בתחילת שנות ה-90, דיפלומטים נורווגים מקדמים משא ומתן קדחתני בין ממשלת ישראל לארגון אש"ף הפלסטיני על מנת לכונן הסכם שלום בין שני הצדדים. מאמצים אלו מובילים להסכמי אוסלו. באפריל 2017, דווח באתר האינטרנט "The Hollywood Reporter" כי המפיק מארק פלאט מפתח עיבוד קולנועי למחזה "אוסלו" של ג'יי. טי. רוג'רס. במאי התיאטרון ברטלט שר נשכר לפרויקט זה על מנת לביים את העיבוד, בעוד המחזאי רוג'רס כתב את התסריט. שלוש שנים אחר כך, בנובמבר 2020, הוכרז על ידי רשת הטלוויזיה "HBO" כי היא החלה בשלב הצילומים לסרט זה, על מנת לשדרו בערוץ הטלוויזיה שלה במהלך 2021. לדברי רוג'רס, הסרט יכלול פרטים שהושמטו או נגנזו מהמחזה. "אוסלו", במסד הנתונים הקולנועיים IMDb (באנגלית) "אוסלו", באתר Rotten Tomatoes (באנגלית) "אוסלו", באתר Metacritic (באנגלית) "אוסלו", במסד הנתונים הקולנועיים KinoPoisk (ברוסית) גילי איזיקוביץ, "אוסלו" מאכזב גם כסרט, באתר הארץ, 30 במאי 2021 יעל שוב. פושעי "אוסלו" לדין: בתיאטרון זה עבד, בקולנוע הרבה פחות. טיימאאוט. 31 במאי 2021 אבנר שביט‏, הסרט של HBO על הסכמי אוסלו מביך - אבל היה יכול להיות מביך הרבה יותר, באתר וואלה, 30 במאי 2021 Ashley Lee, ‏Marc Platt Boards Film Adaptation of Political Broadway Play 'Oslo' (Exclusive)‎, The Hollywood Reporter, ‏13 באפריל 2017 Tom Grater, ‏Ruth Wilson & Andrew Scott Starring In HBO Movie 'Oslo'; Spielberg Exec'ing Tony-Winning Play Adaptation, ‏Deadline, ‏9 בנובמבר 2020 Jeff Sneider, ‏Ruth Wilson, Andrew Scott to Star in HBO Movie 'Oslo' from EP Steven Spielberg, ‏Collider, ‏9 בנובמבר 2020 ראיון של צ'ארלי רוז עם הדיפלומט טריה לארסן, המחזאי ג'יי. טי. רוג'רס והבמאי ברטלט שר, כפי ששודר בערוץ "PBS" ב-5 במאי 2017
בסבוסה (שיר)

"בסבוסה" (ידוע גם כ"בסבוסה די") הוא פזמון שכתב דני שושן ללחן עממי וידוע בביצוע של מייק שריף. הגרסה המקורית ל"בסבוסה" היא השיר המצרי "סיתו" (ستو) של הזמר המצרי אחמד עדוויה (אנ'). את השיר הקליט לראשונה דודו יסמין לאלבום שהוציא בשנת 1990, ולאחר מכן ביצע אותו הזמר מאיר לוי, אך הוא לא זכה להצלחה רבה. במקור היה זה שיר אהבה לבסבוסה, קינוח ערבי מסורתי. כאשר נחשף יהודה קיסר, שניהל את הילד מייק שריף, לשיר כשביצע אותו מאיר לוי באירוע, הוא הביא לשריף את השיר, שינה בו קלות את הטקסט, וכך הפך השיר לעוסק בנושאים של בינו לבינה. במקור היה הטקסט "סוכר, יא סוכר, בסבוסה, הדבש שלך מה לי עשה", והוא שונה ל"אבא שלך מה לי עשה". השיר בביצועו של שריף הוקלט בשנת 1992. על השיר סיפר יהודה קיסר: "השיר 'בסבוסה' בכלל נכתב על עוגיה עיראקית מלאה בדבש, כמו הבקלאווה שאנחנו מכירים[...] השיר דיבר על בן אדם שהתאהב בעוגיה עיראקית טעימה, שהשם שלה הגיע מלשון בוסה, שבערבית זה נשיקה מתוקה. אבל המילים השתנו כי הבנתי שאין סיכוי ששיר על עוגיה יצליח". שריף הקליט את "בסבוסה" באלבומו הראשון, והשיר מוכר בביצועו. מילות השיר "בסבוסה", באתר שירונט שריף בסבוסה, סרטון באתר יוטיוב (אורך: 4:47) לדף השיר באתר הספרייה הלאומית זוהר צלח, אתם חייבים לשמוע את העיבוד המטורף הזה ל"בסבוסה די", באתר חדשות 13 (לשעבר ערוץ עשר), 7 בפברואר 2018 Seto - Ahmed Adaweyah ستو - احمد عدويه, נבדק ב-2023-09-09 דיסקוגרפיה, באתר qube אבי כאכון, ‏סוכר יא סוכר, באתר ‏מאקו‏, 20 במאי 2016
הסליק במשמר השרון

הסליק במשמר השרון היה סליק של ארגון ההגנה והיווה את הסליק המרכזי של קיבוץ משמר השרון שבעמק חפר. הסליק נבנה מתחת לרפת של הקיבוץ ולאחר קום המדינה הוגדר כאתר מורשת, שופץ ונפתח לסיורים. הקיבוץ הוקם ב-1933 ובשנים הראשונות נשמר הנשק של הקיבוץ בסליקים פשוטים אולם לאחר מספר שנים הוחלט בארגון ההגנה לבנות במקום סליק מוגן יותר. האחראי על הקמת הסליק שמונה מטעם "ההגנה" היה צבי בן יעקב מאביחיל. העבודה עצמה נמסרה למומחה הקמת הסליקים ירחמיאל עציון (צסיס) מירושלים. האתר שנבחר לבניית הסליק היה מבנה הגמילה של העגלים שנבנה בצמוד לרפת. סיפור הכיסוי לחפירת הבור של הסליק היה הכנת מקום למכל דלק. בניית הסליק החלה ב-1940. ירחמיאל הביא את הפועלים שלו מירושלים וכדי שלא ידעו לאן הגיעו הוא הוביל אותם מירושלים כשעיניהם מכוסות. עם סיום החפירה נוצק בטון בקירות ובתקרה ועל פני השטח נבנה המנגנון שמאפשר כניסה לסליק. מנגנון זה הוסתר באחת משקתות ההשקיה של העגלים שהותקנה מעל פיר הירידה לסליק. מנגנון זה איפשר להפוך את השוקת באופן אנכי ובכך לחשוף את פתח הכניסה. עם סיום הבנייה מונו לסליק 2 מחסנאי נשק מבין חברי הקיבוץ והוא שימש את חברי הקיבוץ וההגנה לפעילות ביטחונית. במהלך השבת השחורה ב-1946 ערכו הבריטים חיפוש בקיבוץ אך לא גילו את הסליק המרכזי. בעקבות אותה שבת הוצא הנשק מהסליק והוטמן בפרדסים מחוץ לקיבוץ. לאחר מלחמת העצמאות הפך הסליק לאתר מורשת מטעם המועצה לשימור אתרי מורשת בישראל וניתן להזמין סיור במקום. ד"ר רפי קיטרון, ארץ ישראל הנסתרת - סיפורם של הסליקים ותולדותיהם, הוצאת אריאל, 2010, עמוד 143 מדיה וקבצים בנושא הסליק במשמר השרון בוויקישיתוף פנחס לוויתן, הסליק במשמר השרון, באתר יוטיוב, 29 ביולי 2011 ברוריה קויתי (מנהלת מרכז התיעוד במועצה), הארכיונים של עמק חפר נפתחים והסליקים נחשפים באתר "המועצה האזורית עמק חפר" (אורכב) הסליק במשמר השרון, באתר הקיבוץ (הקישור אינו פעיל) הסליק במשמר השרון, באתר "שלטי רחובות" הסליק במשמר השרון, סרטון באתר יוטיוב, 29 ביולי 2011 הכינוי המחתרתי של ירחמיאל היה "עמנואל" היו אלו פועלים יהודים כורדים שומרי מסורת מנגנון זה היה חריג מרוב הסליקים האחרים שם חשיפת פתח הסליק היה על ידי הזזת הכיסוי באופן אופקי המחסנאים היו שמשון רוזנבלט ועמנואל גוברמן
קנט (וושינגטון)

קנט (באנגלית: Kent) היא העיר השישית בגודלה במדינת וושינגטון שבארצות הברית הממוקמת במחוז קינג. נכון לשנת 2019, אוכלוסיית העיר משוערת בכ-132,000 תושבים. מבחינה כלכלית, המעסיקים המרכזיים ביותר בעיר הם אמזון, אלסקה איירליינס, בואינג (אשר הקימה מפעל משמעותי בעיר בשנת 1964) ובלו אוריג'ין.בעיר ישנה גם תעשיית פלדה ומתכות משמעותית. שהחלה לפעול בתחילת המאה ה-20. ההתיישבות האירופאית החלה בקנט בשנות ה-50 של המאה ה-19. בשנת 1870 כבר גרו בעיר כ-277 תושבים. בעשורים שלאחר מכן החקלאות והכלכלה המקומיות התחזקו משמעותית וההתיישבות נהפכה אט-אט למרכז כלכלי בפני עצמו. קנט הוכרזה כעיר בשנת 1890, והיא העיר השנייה שהוקמה במחוז לאחר סיאטל. צמיחה משמעותית נוספת חלה לאחר מלחמת העולם השנייה, ועם תחילת פעילות בואינג בשנת 1964. הרפובליקה העממית של סין יאנגג'ואו, הרפובליקה העממית של סין מדיה וקבצים בנושא קנט בוויקישיתוף אתר האינטרנט הרשמי של קנט (באנגלית) אתר האינטרנט הרשמי של קנט (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
קרולטון

קרולטון (באנגלית: Carrollton) היא העיר ה-23 בגודלה בטקסס שבארצות הברית המהווה למעשה פרבר של דאלאס. נכון לשנת 2019, אוכלוסיית העיר משוערת בכ-139,000 תושבים. ההתיישבות באזור החלה בשנת 1842. עד סוף שנות ה-70 של המאה ה-19 הכלכלה התבססה בעיקר על חקלאות, אבל בתקופה זו קרולטון הפכה להיות תעשייתית יותר, דבר אשר התחזק עם בניית הרכבת באזור בשנת 1880. אוכלוסיית העיר צמחה באופן משמעותי ביותר לאחר מלחמת העולם השנייה. מדיה וקבצים בנושא קרולטון בוויקישיתוף אתר האינטרנט הרשמי של קרולטון (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
ראונד רוק

ראונד רוק (באנגלית: Round Rock) היא עיר בטקסס שבארצות הברית. נכון לשנת 2019, אוכלוסיית העיר משוערת בכ-133,000 תושבים. מבחינה פוליטית, העיר מנוהלת על ידי מועצה בת שבעה חברים הנבחרים על ידי כלל תושבי העיר. ההתיישבות באזור החלה כ-9,000 שנים לפני הספירה, עוד בסוף עידן הפליסטוקן. במהלך המאה ה-18 עוד התגוררו בסביבה כאינדיאנים רבים. ההתיישבות האירופאית עצמה החלה בשנת 1851. בעשרות השנים שלאחר מכן אזור התעשר מאוד כתוצאה מגידול כותנה. לאחר מלחמת האזרחים האמריקנית התיישבו בעיירה רבים מיוצאי צבא הקונפדרציה. מדיה וקבצים בנושא ראונד רוק בוויקישיתוף אתר האינטרנט הרשמי של ראונד רוק (באנגלית) ראונד רוק, ברשת החברתית אקס (טוויטר) ראונד רוק, סרטונים בערוץ היוטיוב
הבחירות הכלליות בבריטניה 1820

הבחירות הכלליות בבריטניה היו הבחירות השישיות לפרלמנט הבריטי לאחר האיחוד עם אירלנד, והתרחשו במשך יותר מחודש, בתאריכים 6 במרץ–14 באפריל 1820. הבחירות נערכו בעקבות מותו של ג'ורג' השלישי, מלך הממלכה המאוחדת שנפטר בינואר 1820. הבחירות הובילו שוב לניצחונו של רוברט ג'נקינסון (שכיהן כראש הממשלה עוד משנת 1812) מהמפלגה הטורית מול צ'ארלס גריי, רוזן גריי השני מן המפלגה הוויגית שהתחרה מולו גם בבחירות הקודמות. ערך זה הוא קצרמר בנושא הממלכה המאוחדת. אתם מוזמנים לתרום לוויקיפדיה ולהרחיב אותו.
גבעת אינקלוז'ן

גבעת אינקלוז'ן (באנגלית: Inclusion Hill) היא גבעה על האי רוס, שבאנטארקטיקה. הגבעה היא חרוט געשי, בעל צורה חרוטית, שמורדותיה תלולים. גובהה של הגבעה 335 מטרים מעל פני הים. הגבעה ממוקמת בין חוף מקדונלד לבין הר בירד. בחלקו העליון של החרוט מצוי סלע טרכיט, ואילו דפנות החרוט כוללות אבני בזלת. הגבעה נחקרה על ידי משלחת הסקר הגאולוגי האנטארקטי של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1958–1959). הגאולוגים של משלחת חקר כף בירד, מטעם משלחת הסקר הגאולוגי האנטארקטי של ניו זילנד, הקימו בראש הגבעה גל אבנים. שמה של הגבעה ניתן לה על ידי הגאולוגים של משלחת חקר כף בירד, מטעם משלחת הסקר הגאולוגי של ניו זילנד. שמה של הגבעה תיאורי. הגבעה נקראת על שם הסלעים המרכיבים אותה - דפנות הגבעה כוללות סלעי בזלת, ומכאן שמה - "אינקלוז'ן" באנגלית משמעו "כולל". גבעת אינקלוז'ן באתר הסקר הגאולוגי של ארצות הברית גבעת אינקלוז'ן באתר הגאזט האנטארקטי של ממשלת ניו זילנד גבעת אינקלוז'ן באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מגבעת אינקלוז'ן לאתרים סמוכים ההכרזה הרשמית על מתן שמות אנטארקטיים של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
הבחירות הכלליות בבריטניה 1841

הבחירות הכלליות בבריטניה 1841 התרחשו בתאריכים 29 ביוני–22 ביולי 1841. בבחירות אלו ניצח רוברט פיל מן המפלגה השמרנית את ראש הממשלה המכהן ויליאם לם מהמפלגה הוויגית. בתקופה זו מעט מן התושבים היו רשאים להצביע ואכן עשו זאת - אחזו ההצבעה עבד על 3.1% בלבד. בחירות אלו התקיימו לאחר שהפרלמנט פוזר בעקבות אי אישור התקציב והצבעת אי אמון בממשלה הוויגית בתחילת יוני. בסופו של דבר, המלכה ויקטוריה היא זו שפיזרה את הפרלמנט ב-22 ביוני. מדיה וקבצים בנושא הבחירות הכלליות בבריטניה 1841 בוויקישיתוף
הר דאגלס (ארץ מרי בירד)

הר דאגלס (באנגלית: Mount Douglass) הוא הר מכוסה קרח ברכסי פורד, בארץ מרי בירד, שבאנטארקטיקה. ההר ממוקם 15 קילומטרים מזרחית - דרום-מזרחית להר וודוורד. ההר ממוקם לגדתו הדרומית של קרחון בויד. גובהו של ההר 393 מטרים מעל פני הים; הר דאגלס הוא ההר ה-5,304 בגובהו באנטארקטיקה. ההר התגלה מהאוויר, בשנת 1934, באחת הטיסות שנערכו על ידי משלחת בירד לחקר אנטארקטיקה. ההר נקרא על שמו של מלקולם סי. דאגלס (Malcolm C. Douglass), שהיה נהג של מזחלות כלבים, בבסיס וסט (West Base), של השירות האנטארקטי של ארצות הברית (אשר חקר את אנטארקטיקה בין השנים 1939–1941). הר דארלס באתר הסקר הגאולוגי של ארצות הברית הר דאגלס באתר הגאזט האנטארקטי המשווה SCAR של ממשלת אוסטרליה תצלום לוויין של אזור הר דאגלס מידע גאוגרפי והיסטורי הרי אנטארקטיקה לפי גובהם
הר דאגלס

האם התכוונתם ל... אנטארקטיקה הר דאגלס (ארץ מרי בירד) – הר ברכסי פורד בארץ מרי בירד, שבאנטארקטיקה הר דאגלס (ארץ ויקטוריה) – הר בארץ ויקטוריה שבאנטארקטיקה פסגת דאגלס – פסגה הממוקמת מזרחית להר מאר שבאנטארקטיקה פסגות דאגלס – רכס הרים בקצה הדרום מזרחי של רכס הריטג' בהרי אלזוורת' שבאנטארקטיקה ארצות הברית הר דאגלס (מיין) – הר במחוז קמברלנד במדינת מיין שבארצות הברית הר דאגלס (וושינגטון) – הר במחוז אוקאנוגאן במדינת וושינגטון שבארצות הברית הר דאגלס (מונטנה) – הר במחוז סוויט גראס במדינת מונטנה שבארצות הברית הר דאגלס (אלסקה) – הר במדינת אלסקה שבארצות הברית קנדה הר דאגלס (אלברטה) – הר בפרובינציית אלברטה שבקנדה הר דאגלס (ניו ברנזוויק) – הר בפרובינציית ניו ברנזוויק שבקנדה הר דאגלס (קולומביה הבריטית) – הר בפרובינציית קולומביה הבריטית שבקנדה הר דאגלס (נונאווט) – הר בטריטוריית נונאווט שבקנדה
הבחירות הכלליות בבריטניה 1847

הבחירות הכלליות בבריטניה 1847 התרחשו בתאריכים 29 ביולי–26 באוגוסט 1847. בבחירות אלו ניצח ג'ון ראסל מן המפלגה הוויגית את אדוארד סמית-סטנלי מן המפלגה השמרנית. למעשה המפלגה השמרנית כמעט וקיבלה את רוב המושבים בפרלמנט, למרות שרוב המצביעים הצביעו למפלגה הוויגית שקיבל פחות מושבים. בבחירות אלו התחזקה גם המפלגה האירית בהנהגת דניאל או'קונל. בבחירות אלו נבחר לפרלמנט היהודי הראשון בתולדות בריטניה - ליונל דה רוטשילד. חרי הפרלמנט נדרשו להישבע על האמונה הנוצרית, מה שמנע למעש מרוטשילד לכהן בתפקידו עד שנת 1858.
הבחירות הכלליות בבריטניה 1852

הבחירות הכלליות בבריטניה 1852 התרחשו בתאריכים 7 ביולי–31 ביולי 1852. בבחירות אלו ניצח אדוארד סמית-סטנלי מן המפלגה השמרנית את ראש הממשלה המכהן ג'ון ראסל מן המפלגה הוויגית. זוהי הייתה הפעם השנייה ברצף שסמית-סטנלי וראסל התחרו זה מול זה בבחירות. מערכת בחירות זו נחשבת למשמעותית במיוחד בהיסטוריה הפוליטית של בריטניה, שבה המפלגה השמרנית הפכה למפלגת אצולה כפרית, והפלגה הוויגית (הליברלית יותר) הפכה למייצגת הבורגנות העירונית. אלו גם היו אחת מן מערכות הבחירות הצמודות ביותר בתולדות המדינה, כאשר ההפרש בין המפלגות היו מושבים בודדים. תקופה זו חלה בצילו של מחלוקות רבות אודות התקציב וחוקי הדגן. כמו בבחירות הקודמות, המפלגה הוויגית קיבלה את רוב הקולות, אך המפלגה השמרנית היא זו שקיבלה את רוב המושבים בפרלמנט. לאחר הבחירות סמית-סטנלי השמרן נתקל בקשיים להרכיב ממשלה בעקבות פיצולים ופילוגים במפלגתו. בסופו של דבר הממשלה השמרנית נפלה בדצמבר 1852, ואת סמית-סטנלי ירש ג'ורג' המילטון-גורדון. ממשלה זו גם קרסה בשנת 1855 בעקבות המעורבות הבריטית במלחמת קרים.
Christmas Without You

"Christmas Without You" (בעברית: חג המולד בלעדיך) הוא סינגל, שהוקלט על ידי הזמרת האמריקאית אווה מקס. השיר יצא לאור ב-15 באוקטובר 2020, על ידי חברת התקליטים אטלנטיק רקורדס. רדיו ABC ציין כי "Christmas Without You" הוא שיר חג קופצני, אופטימי ורטרו. ג'רט פרנקלין כתב מ-Nashville Music Reviews, הצהיר כי "השירה של מקס באה לידי ביטוי בשיר ובסופו של דבר, מגיעה לשיאה כשהיא שורקת כמו מריה קארי". השיר יצא לכבוד חג המולד ומכאן שמו והעטיפה שלו, שמעוצבת בסגנון מקל סבא. הכתב מייק ווס מ-Idolator, כינה את השיר "המנון חגיגי וטוב" עם "פזמון טוב". הוא המשיך ואמר שזה אחד "ההמנונים המודרניים הטובים ביותר לחג המולד". מידע על הסינגל "Christmas Without You" באתר מיוזיק בריינז מידע על השיר "Christmas Without You" באתר AllMusic מידע על היצירה "Christmas Without You" באתר Discogs מילות השיר "Christmas Without You" באתר Genius סרטון השיר "Christmas Without You" באתר יוטיוב מידע על הרצועה "Christmas Without You" באתר ספוטיפיי אווה מקס, ז'יאן סטון, סירקט, סאם מרטין, ג'סי אייכר Ava Max Drops Festive Bop “Christmas Without You” (באנגלית) An Ava Max Xmas: Listen to 'Christmas Without You, abcnewsradioonline (באנגלית) Ava Max 'Christmas Without You', nashvillemusicreviews (באנגלית) Christmas Without You - Single by Ava Max (באנגלית) BBC - Radio 2 Playlist (באנגלית)
הבחירות הכלליות בבריטניה 1859

הבחירות הכלליות בבריטניה 1859 התרחשו בתאריכים 28 באפריל–18 במאי 1859. בבחירות אלו ניצח הנרי טמפל מן המפלגה הליברלית את ראש ממשלת המיעוט אדוארד סמית-סטנלי מן המפלגה השמרנית. בחירות אלו היו הראשונות שבהן שהתמודדה המפלגה הליברלית, והאחרונות שבהן התמודדה התנועה הצ'רטיסטית לפני שפורקה. נכון לשנת 2020, מדובר בבחירות האחרונות בהן השמרנים זכו במרבית המושבים בוויילס, וכן היו הפעם האחרונה עד כה בה קיבלה המפלגה השמרנית פחות משליש מהקולות באנגליה. מדיה וקבצים בנושא הבחירות הכלליות בבריטניה 1859 בוויקישיתוף
הבחירות הכלליות בבריטניה 1865

הבחירות הכלליות בבריטניה 1865 התרחשו בתאריכים 11 ביולי – 24 ביולי 1865. בבחירות אלו ניצח הנרי טמפל מן המפלגה הליברלית את אדוארד סמית-סטנלי מן המפלגה השמרנית. טמפל נפטר באוקטובר 1865, והחליף אותו בתפקיד ג'ון ראסל שהתפטר בשנת 1866. בכך למעשה נסללה הדרך לממשלתו השמרנית של בנג'מין דיזראלי. היו אלה הבחירות הכלליות האחרונות בבריטניה עד שנת 2019 בה מפלגה הגדילה את רובה לאחר שהוחזרה לתפקיד בבחירות הקודמות ברוב מופחת מדיה וקבצים בנושא הבחירות הכלליות בבריטניה 1865 בוויקישיתוף
קאחה הישיר

קאחה הישיר (ברוסית: Непосредственно Каха) הוא סרט קומדיה רוסי שביים ויקטור שמירוב. הקרנת הבכורה התקיימה ב-12 בנובמבר 2020 בכל בתי הקולנוע הפתוחים ברוסיה, קזחסטן ובלארוס. הקרנת הבכורה של הסרט נקבעה תחילה ל-1 באפריל 2020, אך עקב מגפת הקורונה ברוסיה היא נדחתה ל-12 בנובמבר 2020. הסרט הפך לשובר הקופות הרוסי הראשון לאחר פרוץ המגפה, כשהרוויח למעלה מ-500 מיליון רובל. קאחה מתאהב בסופיה היפה, אך על מנת להתקרב לליבה, הוא צריך לעקוף את רכב ה-BMW החדיש של רוסלן באמצעות הגרוטאה שלו ולשכוח מידידותו עם סרגו. ארטיום קרקוזיאן – קאחה ארטיום קליידז'יאן – סרגו מרינה קאלצקיה – מילנה לודמילה ארטמייבה – אמה של מילנה פוגוסיאן מיקאל מובסוביץ' – סבא סרגו ננה מושטקובה – סופיה מילנה צוברחבה-אגרנוביץ' – אמא של קאחה תמרה טוראבה – מוזיקה ורטן דניאליאן – ירוואן ארתור הובניסיאן – רוסלן יוליה גרבצובה – טרנקה דניל איוואנוב – אפיראטור, פושקין "קאחה הישיר", במסד הנתונים הקולנועיים IMDb (באנגלית) "קאחה הישיר", במסד הנתונים הקולנועיים KinoPoisk (ברוסית) Непосредственно Каха Комедия «Непосредственно Каха» завлекла зрителей в кинотеатры "Комедия "Непосредственно Каха" возглавила российский кинопрокат в выходные". ТАСС. נבדק ב-2020-11-15. Local Title Kakha Breaks Post-Quarantine Box Office Record in Russia
הבחירות הכלליות בבריטניה 1868

הבחירות הכלליות בבריטניה 1868 התרחשו בתאריכים 17 בנובמבר–7 בדצמבר 1868. בבחירות אלו ניצח ויליאם גלאדסטון מן המפלגה הליברלית את בנג'מין דיזראלי מן המפלגה השמרנית. היו אלה הבחירות הראשונות בבריטניה שבהן הצביעו יותר ממיליון איש- כמעט פי 3 מהבחירות הקודמות בשנת 1865. היו אלה הבחירות האחרונות שבהן כל מושבי הפרלמנט אוישו על ידי נציגי שתי מפלגות בלבד. מדיה וקבצים בנושא הבחירות הכלליות בבריטניה 1868 בוויקישיתוף